32. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 761 της 30 Οκτ./11 Νοεμ. 1975 (ΦΕΚ Α΄246) Περί συστάσεως Δημοσίου Ταμείου εις Νέα Μουδανιά. ΄Εχοντες υπ’ όψει: 1)Τας διατάξεις: α)της παραγράφου 4 του άρθρου 19 του Ν. 4464/1965 «περί τροποποιήσεως διατάξεών τινων του Υπαλληλικού Κώδικος κλπ» και β)του Ν.Δ. 216/1974 «περί συστάσεως Υπουργείου Προεδρίας Κυβερνήσεως» και  2)Την υπ’ αριθ. 607/8.8.1975 Γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως και Οικονομικών, απεφασίσαμεν και διατάσσομεν: Άρθρον 1. 1.Συνιστάται Δημόσιον Ταμείον Γ΄ τάξεως υπό την επωνυμίαν «Δημόσιον Ταμείον Νέων Μουδανιών, με έδραν τον ομώνυμον Δήμον. 2.Εις την κατά τόπον αρμοδιότητα του Ταμείου τούτου υπάγεται ο Δήμος Νέων Μουδανιών και αι Κοινότητες Αγίου Μάμαντος. Αγίου Παντελεήμονος, Διονυσίου, Ελαιοχωρίων, Ζωγράφου, Κρήνης, Νέας Ολύνθου, Νέας Ποτειδαίας Νέας Τενέδου, Νέας Τριγλίας Νέων Πλαγιών, Νέων Σιλάτων, Πετραλώνων, Πορταριάς, Σημάντρων και Φλογητών.  3.Συνιστάται παρά τω Ταμείω τούτω Ελεγκτήριον Εξόδων. Άρθρον 2. Η οργανική σύνθεσις του συνιστωμένου Δημοσίου Ταμείου Νέων Μουδανιών ορίζεται ως κάτωθι:         1. Κλάδος Α2 – Ελεγκτικός:  Μία (1) θέσις επί βαθμώ 5ω. Μία(1) θέσις Ελεγκτού Εξόδων επί βαθμοίς 8ω-6ω. Μία (1) θέσις επί βαθμοίς 8ω-6ω         2. Κλάδος Β3 – Ελεγκτικός: Τέσσαρες (4) θέσεις επί βαθμοίς 10ω-4ω.         3. Κλάδος Γ1 – Κλητήρων : Μία (1) θέσις επί βαθμοίς 12ω – 8ω.  Άρθρον 3. Η έναρξις λειτουργίας του Δημοσίου Ταμείου Νέων Μουδανιών ορίζεται από 1.1.1976.  Εις τον Ημέτερον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος.  